Nõmme rajoon

Nõmme rajoon oli Tallinna linnarajoon aastatel 1945–1956.

Nõmme rajoon moodustati 18. mail 1945 Eesti NSV Ülemnõukogu Presiidiumi seadlusega Tallinna linna rajoneerimise kohta ning oli sel ajal üks neljast Tallinna linnarajoonist koos Kopli rajooni, Kesklinna rajooni ja Mererajooniga.Eesti NSV Teataja, nr. 22, 30. juuni 1945

Nõmme rajooni arvati varasem Nõmme linnaosa, Risti-Liiva asula ja osa Kurna metsa Liiva kalmistuga.

 Haldusorganid 
Eesti Nõukogude Sotsialistliku Vabariigi konstitutsiooni kohaselt oli Riigivõimuorganiteks linnades, rajoonides, Tallinna linnarajoonides, alevites ja maa-asulates vastavad rahvasaadikute nõukogud ning Kohalike rahvasaadikute nõukogude täitvateks ja korraldavateks organiteks olid nende poolt saadikute hulgast valitavad täitevkomiteed.

11. juunist 1948 Nõmme rajooni territooriumi laiendati ja selle koosseisu arvati Järve piirkond ja osa Tondi piirkonnast, nii et piir Kesklinna rajooniga kulges mööda Linnu teed ja Tondi tänavat.

Eesti NSV Ülemnõukogu Presiidiumi seadlusega 16. juunist 1956 Nõmme rajoon likvideeriti ja selle maa-ala liideti Kesklinna rajooniga.Eesti NSV Ülemnõukogu Presiidiumi seadlus Tallinna linna Nõmme rajooni likvideerimisest. Eesti NSV Teataja, 1956, 9, 91

Viited

Kategooria:Tallinna linnarajoonid